NaiveNeuron/SloPal huggingface dataset:
Kollár, Boris, predseda NR SR (2021-11-10):
Ďakujem pekne. Budeme pokračovať hlasovaním o bode 71 schváleného zákonu (predsedajúcemu zazvonil interný telefón), pardon... (Predsedajúci chvíľu telefonoval interným telefónom.) Vážení kolegovia, budeme pokračovať, tým, že sme preložili tieto hlasovania, budeme pokračovať o vládnom návrhu zákona, ktorým sa mení a dopĺňa zákon č. 15/2005 Z. z. o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov v znení neskorších predpisov . Vládny návrh zákona má tlač 685. Pokračujeme v tejto rozprave. (Predsedajúci volal interným telefónom: „ Kde sme skončili? Kde sme skončili? Vyhoďte mi, prosím. Jáj, teraz mám... mám poprosiť ministra, hej?“ ) Vládny návrh zákona má tlač 685, návrh na jeho pridelenie na prerokovanie výborom je v rozhodnutí č. 727. Prosím ministra životného prostredia Slovenskej republiky Jána Budaja, aby návrh, vládny návrh zákona uviedol. Pán minister, nech sa páči, máte slovo. Kde je? (Reakcia z pléna.) Pán minister je v budove, nie je ešte v miestnosti, tak vyhlasujem trojminútovú prestávku, kým sa dostaví (reakcia z pléna). Už je tu? Á, dobre, tak beriem späť. Nech sa páči, pán minister, máte slovo.
Bugár, Béla, podpredseda NR SR (2017-10-18):
Pani poslankyňa Antošová, nech sa páči, môžte reagovať s faktickou.
Beblavý, Miroslav, poslanec NR SR (2013-01-31):
No, pani kolegyňa, prečítajte si ešte raz zákon. Rušíte povinnosť vypracovať individuálny akčný plán. Nechávate to čisto na ľubovôli. Bodka. Druhý bod je, no, aktívna politika, o ktorej sa bavíme, sa platí z eurofondov dneska na Slovensku, takže ju netreba nejak špeciálne rozpočtovo plánovať. Treba hlavne na ňu vyčerpať na ňu určené eurofondy, a to je druhý bod. A tretí bod. No aj dneska je to regionálne diferencované. Práve tá vyhláška, ktorú som spomínal, umožňuje, a aj sa to tak od 2004 robí, že keď niekto vytvorí pracovné miesto vo Vranove nad Topľou, dostane nepomerne, nepomerne viac, ako keď to robí v Trnave, a dostane nepomerne viac, ako keď to robí v Bratislave a resp. v Bratislave nedostane vôbec nič za mnohých okolností. To znamená, že regionálny princíp tam bol od začiatku a veľmi dôrazne, ale bol opäť robený objektívne vo väzbe na mieru nezamestnanosti. To znamená, najviac dostávali podnikatelia a nezamestnaní na tvorbu miest tam, kde bola najvyššia nezamestnanosť, lebo to je objektívne najťažšie, a najmenej dostávali v Bratislave, kde mnohé nástroje boli aj dané na nulu, lebo nepotrebujeme tu umelo stimulovať v situácii, najmä keď bola nezamestnanosť nízka. Dneska už aj v Bratislave, bohužiaľ, nie je úplne na nule. Takže z tohto dôvodu musím konštatovať, že to, čo ste povedali, ani v jednom bode nebola jednoducho faktograficky pravda, čo je mi ľúto, ale hlavne teda do budúcnosti verím a dúfam, že v druhom čítaní bude aspoň trochu vôle sa venovať vylepšeniam tohto zákona. Ďakujem pekne.
B. Bugár, podpredseda NR SR: (2005-09-21):
(Hlasovanie.) Prítomných je 78 poslancov, za 75, nehlasovali 3. Návrh sme schválili. Nech sa páči.
Grendel, Gábor, podpredseda NR SR (2022-09-28):
Tri faktické poznámky na vaše vystúpenie. Ako prvý pán poslanec Miroslav Suja.
Bugár, Béla, podpredseda NR SR (2011-09-13):
Pán poslanec Žiga.
Kaliňák, Robert, podpredseda vlády a minister vnútra SR (2015-11-26):
Ja sa cítim, pani podpredsedníčka, vcelku dôstojne, tuná pán poslanec sa cíti nedôstojne.
Šedivcová, Viera, poslankyňa NR SR (2013-10-29):
Prosím, pán predseda, dajte hlasovať o druhom bode návrhu pani poslankyne Jurinovej.
Číž, Miroslav, podpredseda NR SR (2015-12-04):
S reakciou pán poslanec Hlina.
Kaník, Ľudovít, poslanec NR SR (2012-04-04):
Vážený pán predseda, vážení poslanci, ja len avizujem, som to pánovi predsedovi povedal, ale keďže to nezaznelo, aby sme neodhlasovali tak, ako to nemá byť, že navrhujeme zmenu v časti B, to sú náhradníci, kde za meno Ľudovít Kaník sa meno Ľudovít Kaník nahradzuje menom Magdaléna Vášáryová. Ďakujem.
Blaha, Ľuboš, podpredseda NR SR (2023-12-08):
Pani poslankyne, páni poslanci, prosím o pokoj v rokovacej sále. Ak máte niečo na prejednávanie, choďte von z rokovacej sály. Počúvajme pána poslanca. Ďakujem pekne.
Laurenčík, Milan, podpredseda NR SR (2021-09-28):
Pani poslankyňa Anna Zemanová, nech sa páči.
Nicholsonová, Lucia, podpredsedníčka NR SR (2016-06-07):
Chcem vás veľmi pekne poprosiť pri všetkej úcte, páni poslanci, pán minister veď, nejaká interakcia by tu naozaj nemala byť, si myslím, vy dokončite svoje a pánov poslancov poprosím veľmi pekne, nech sa hlásia do faktických.
P. Hrušovský, predseda NR SR: (2005-03-17):
A. Hajduk, poslanec: ... pod bodom III neprijať zákon ako celok a odporučil Národnej rade Slovenskej republiky zákon z 23. septembra 2004 o navrátení vlastníctva k niektorému nehnuteľnému majetku cirkvám a náboženským spoločnostiam pri opätovnom prerokovaní neschváliť. Pán predseda, skončil som, prosím, otvorte rozpravu.
Blanár, Juraj, podpredseda NR SR (2022-11-08):
S faktickou poznámkou na vaše vystúpenie pán poslanec Beluský.
Žiga, Peter, podpredseda NR SR (2024-04-16):
Vážené panie poslankyne, vážení páni poslanci, budeme pokračovať v rokovaní. Vzhľadom na to, že po sľube poslanca boli vykonané zmeny v databáze hlasovacieho systému, prosím poslancov, aby sa nanovo prihlásili do systému. Ďakujem pekne. Vážené panie poslankyne, vážení páni poslanci, pristúpime k rokovaniu o návrhu na voľbu člena Súdnej rady Slovenskej republiky. Návrh má parlamentnú tlač 202. Prosím povereného člena ústavnoprávneho výboru poslanca Štefana Gašparoviča, aby návrh uviedol a podal správu o výsledku prerokovania tohto návrhu vo výbore. Nech sa páči, pán poslanec. (Rokovanie o návrhu na voľbu člena Súdnej rady Slovenskej republiky , tlač 202.)
Hlina, Alojz, poslanec NR SR (2014-02-11):
Ďakujem veľmi pekne. Ono určitý čas je aj tak čas bilancovať a v zásade môžme bilancovať, že v polke volebného obdobia SMER neurobil na riešenie naozaj mimoriadne ťaživej, ťaživej situácie nič. Normálne nič, ešte raz nič a ešte do tretice nič. Ten zákon, ktorý tu teraz je a ktorý je, aj tu bol spomenutý kolegom pánom Zajacom, bude mať určitý koniec, ktorý ortieľ nad ním vynesie Ústavný súd. Čiže to nič naozaj platí. A to je veľmi zlá vizitka, lebo vzhľadom na citlivosť témy už je asi vymaľované, tak sa povie. Takže, ľudia, naozaj ja ešte sa skúsim v tým mojich, čo budem ja predkladať tie zákony, apelovať na určitú zodpovednosť. Neviem, či to má zmysel, ale hovorím, zmysel asi nemá apelovať na zodpovednosť tých konkrétnych poslancov, lebo to sú trojky plech, to je normálne zhutnený betón, ale možno by malo zmysel apelovať na ľudí, ktorí ich poznajú a prípadne by im šli zaklopať na dvere alebo keď ich stretnú, keď pôjdu z Tesca, že sa ich na to spýtajú, že čo s tým mieňa robiť, lebo doba je vážna a situácia sa zhoršuje. Zjavujú sa nám tu všelijakí proroci a neviem čo a celé, celé sa to, celé sa to kazí. A pokiaľ skutočne máme radi túto krajinu, tak prestaňme si nahovárať, že to vyhnije. No ten problém nevyhnije. A riešenia zase nie sú v podobe, že tu príde niekto, iPhone. Tie riešenia sú v sociálnom systéme, tých zákonov zase až tak nie je veľa, ktorých sa to týka, len treba do nich politickú odvahu, do nich hryznúť. No a vyzerá, že ani nie, že odvaha nie je, ale ani záujem nie je, a to je, podľa mňa pre tých ľudí musí byť hrozné, že zisťujú to, že ľudia vlastne ani nemajú záujem sa toho chytať. Ďakujem.
Blanár, Juraj, podpredseda NR SR (2023-02-09):
Pán poslanec Čepček s faktickou.
Kaník, Ľudovít, poslanec NR SR (2014-02-13):
Mňa zaujalo, tá časť vystúpenia predovšetkým, ktorá veľmi správne, podobné som niečo hovoril aj ja, poukazovala na to, že SMER sa vyznačuje jednou fantastickou vlastnosťou a schopnosťou, ktorá vysoko prevyšuje nad všetko, čo som doteraz videl, počul, zažil. A to je, že politickú moc dokáže grandióznym spôsobom využiť na robenie biznisu. Naozaj je málo vecí, z čoho vy nedokážete cez politickú moc urobiť biznis. A tie príklady, ako zopár ich tu už zaznelo a ja ešte pridám emisie, o ktorých tu debatujeme. Cez politickú moc urobený biznis s ničím. Len preto, že sa vymyslelo niečo, s čím sa dá obchodovať a okamžite vaši takzvaní podnikatelia vytušia možnosť, ako by sa to prispôsobením zákonov a všetkých a využitím moci, ako by sa na tom dalo fantasticky zarobiť. Obnoviteľné zdroje, slnečné elektrárne a všetky ďalšie, obrovský biznis, opäť zneužitý a využitý politickou mocou na obohatenie vyvolenej časti spriaznených podnikateľov. Uvoľnenie oprát úžere pôžičkového systému, tak isto, už to tu bolo spomínané. Eurofondy? Detto. Všetko, čo sa vymyslí a predstaví s rôznymi strašne krásne znejúcimi zámermi cez politickú moc, pretavené na biznis. To je prínos a to je to, čo som hovoril, že v tejto krajine pomaly sa už ani s ničím iným nerobí výnosný biznis, len s vyciciavaním štátneho rozpočtu. To znamená, väčšina sa oberie o peniaze, o dane, sem-tam o dôchodkové úspory, a menšina si ich cez zneužitie politickej moci rozdeľuje.
Rafaj, Rafael, poslanec NR SR (2011-06-01):
Ďakujem pekne. Takže zopakujem to. Nezbavíte nás pocitu, že vládna moc sa k nezávislým inštitútom štátu v poslednej dobe správa ako bájny Kronos. Ten sa tak obával svojich detí, že ich začal jesť a likvidovať. Tento kronov komplex teda vyčíňa vo vláde, ktorá silovými a vyváženosť moci v štáte likvidačnými inštitútmi popiera aj samostatnosť prokuratúry a aj ústavou priznanú funkčnú autonómiu generálneho prokurátora. To sú zjavné fakty. V demokratickom štáte je neprípustné, aby si výkonná moc uzurpovala oprávnenia, či už vo vzťahu k súdom, alebo, ako sa teraz realizuje, ďalší atak na nezávislú inštitúciu v štáte, keď nenesie ani žiadnu zodpovednosť za činnosť prokuratúry. Vláda a predovšetkým ministerstvo spravodlivosti neberie do úvahy nielen platnú Ústavu Slovenskej republiky, ale ignoruje aj odporúčanie č. 19 Výboru ministrov členských štátov o postavení prokuratúry z roku 2000 v systéme trestného súdnictva, ktoré bolo prijaté Výborom rady ministrov 6. októbra 2000, kde v bode 11. je doslovne uvedené, citujem: „Štáty by mali zabezpečiť, aby prokurátori mohli vykonávať svoju funkciu bez neoprávneného zasahovania,“ zopakujem, bez neoprávneného zasahovania, a pokračuje to ďalej, „ a bez vystavenia riziku, že im hrozí aj občianske, trestné alebo iné trestné stíhanie.“ Návrh vlády teda smeruje k paralyzovaniu činnosti prokuratúry v mnohých oblastiach. Okrem týchto zásahov do statiky prokuratúry zneprehľadňujete a byrokratizujete systém, pani ministerka. Napríklad zavádzaním už tu toľko namietanej, podľa môjho názoru posudkovej, podľa vás komisie pre vydávanie stanovísk, ktorá má pôsobiť ako akýsi návrhový, politický a možno aj ideologický filter pre generálneho prokurátora. Pani ministerka, mám pocit, že pôsobíte nie ako ústavný činiteľ, ale ako žiarlivý úradník, ktorý žiarli na iného úradníka štátu, ale aj súčasne ako haker, ktorého úlohou je nabúrať prirodzený hierarchický systém prokuratúry, keď ste napr. ubrali aj nadriadeným prokurátorom ich právomoci voči podriadeným. Zhrniem to. Teda nie občianske, nie transparentné, ani iné kvetné dôvody, ale politické motívy, ktoré dokazuje aj sekundárny jav s voľbou generálneho prokurátora. Preto Slovenská národná strana takýto odstrel prokuratúry nepodporí. Nuž, a keďže dneska máme Medzinárodný deň detí, tak ja im osobne želám, aby keď dospejú a stanú sa plnoprávnymi občanmi Slovenskej republiky, tento zákon už nebol platný a aby žili v slobodnom štáte. Ďakujem.
Pellegrini, Peter, predseda NR SR (2015-11-12):
Prezentujme sa, pardon, ešte musíme otvoriť rozpravu v treťom čítaní. Otváram rozpravu v treťom čítaní najprv. Ďakujem veľmi pekne. Pán poslanec, hlásite sa do rozpravy? (Reakcia z pléna.) Ďakujem veľmi pekne (smiech), ďakujem za pripomenutie. Končím možnosť prihlásiť sa do rozpravy, vyhlasujem ju za skončenú. A teraz budeme hlasovať tak, ako navrhol pán spravodajca, o zákone ako o celku s odporúčaním gestorského výboru schváliť. (Hlasovanie.) Prítomných 131 poslancov, za hlasovalo 107 poslancov, zdržalo sa 24 poslancov. Konštatujem, že sme schválili vládny návrh novely zákona č. 286/2009 Z. z. o fluórovaných skleníkových plynoch. Pokračujeme hlasovaním o bode 37 schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 137/2010 Z. z. o ovzduší (tlač 1717). Pán poslanec Martinák, nech sa páči, dávam vám slovo, aby ste uvádzali hlasovanie. (Hlasovanie o vládnom návrhu zákona, ktorým sa mení a dopĺňa zákon č. 137/2010 Z. z. o ovzduší v znení neskorších predpisov , tlač 1717.)
Mikulec, Roman, poslanec NR SR (2023-12-15):
Ďakujem pekne. Veronika, ďakujem za tvoje vystúpenie a myslím, že, tak ako bolo povedané, opäť si trafila do čierneho. Celý tento zákon, tak ako je predkladaný v skrátenom legislatívnom konaní, už tu ixkrát bolo povedané, že na to nie je žiaden dôvod. A keby prišiel pán minister a povedal, že treba zmeniť licenčné konanie, že treba zmeniť kompetencie jednotlivých ústredných orgánov štátnej správy v tomto konaní, ktoré tu roky platili a dokonca, na ktoré sme boli upozorňovaní aj od mnohých orgánov Európskej únie, aby sme ich sprísnili, pretože v minulosti dochádzalo k obchodovaniu so zbraňami, mnohé z nich sa ocitli v zahraničí a boli s nimi spáchané najzávažnejšie trestné činy, dokonca teroristické trestné činy. Bývalé vlády Roberta Fica dokonca meškali s transpozíciou smerníc Európskej únie, napr. vo vzťahu k zákonu o zbraniach a strelive, ktorý takisto pojednáva o licenčnom konaní a práve preto to licenčné konanie bolo nastavené v tom zmysle, aby tam malo svoje slovo ministerstvo zahraničných vecí. Pretože obchod so zbraňami alebo obchod s vojenským materiálom je ten najdôležitejší a, samozrejme, musí byť aj pod dohľadom, pretože môže napáchať obrovské škody. Práve preto tam boli zapojené aj Slovenská informačná služba, ktorá áno, môžme polemizovať, či v tomto zmysle si plnila alebo plní svoje úlohy a rovnako ministerstvo obrany cez Vojenské spravodajstvo. Teraz ty si upozornila, že tento kompetenčný zákon to ide zmeniť a bude tá jediná kompetencia na sultánovi, korunnom princovi, ministrovi obrany, ktorý si ide robiť svoj biznis a zabezpečiť len to, aby jednoducho nemal žiadnu konkurenciu a kašle na všetky ostatné predpisy a na všetky ostatné veci, ktoré sú s tým spojené.
Hrnčiar, Andrej, podpredseda NR SR (2019-09-11):
Dve faktické poznámky. Pani poslankyňa Zemanová.
Kaník, Ľudovít, poslanec NR SR (2014-10-29):
Ďakujem. Pán poslanec Duchoň, veľmi dobre ste si osvojili výhovorku pána premiéra Fica, ale je to len výhovorka. Ja som to povedal vo svojom vystúpení. Myslíte si, že Panasonic vyrába len Blu-ray nosiče? Že to je ich jediný výrobný program? Panasonic je kolos, ktorý vyrába tisíce výrobkov. Keby tu bolo dobré podnikateľské prostredie, tak firma, ktorá tu má zavedenú výrobu mnoho rokov, jednoducho zmení výrobný program, keď jeden segment sa prežil a jednoducho odchádza z trhu, a dali by sem iný výrobný program, pretože by sa im to oplatilo. Ale keďže sa im to neoplatí, tak jednoducho sa zbalili a odišli. To je ten problém z hľadiska príchodu investícií. Myslím, že som hovoril úplne jasne, že o 2 % HDP poklesol príliv investícií. To je ukazovateľ, ktorý je vidno. Problém je, že mnohé firmy, ktoré uvažujú o Slovensku, a o tom bolo, nedávno to prešlo cez médiá, keď si pozrú, aké sú tu podmienky včítane ceny energií napríklad, o tom som tiež chcel hovoriť, ale mi to vypadlo, tak jednoducho si to rozmyslia a idú inde. To je tiež vaša zodpovednosť, že ceny energií sú tu tak extrémne vysoké, pretože to nie je nákladmi na výrobu, ale poplatkami, ktoré sa s tým spájajú a ktoré sú nezmyselné a na ktoré upozorňujeme už veľmi dávno. Sľuby o príchodoch nových investícií sú len sľubmi. Väčšinou sa v realizácii z toho nič nenaplní. Hovoríte o tom všeobecne. Povedzte konkrétne tie firmy. Kľudne. Budem ich veľmi rád počuť a potom budeme sledovať, že či tie investície naozaj aj doputujú a či by prišli aj bez úplatkov, ktoré dostávajú vo forme veľmi výrazných stimulov, za ktoré si ich kupujete. Je to proste tak.
Simon, Zsolt, poslanec NR SR (2013-04-16):
No, ja som to tlačil, len... Už asi ani to tlačové zariadenie nechce prijímať žiadne rozhodnutia v tejto Národnej rade. A, pán kolega Přidal, áno, je treba sa poďakovať Robertovi Ficovi ako predsedovi samovlády, že umožnil, že je možné rokovať o tak závažnej otázke, ako je nezamestnanosť. Ale zároveň by som pripomenul, že Robert Fico dal inštrukciu pre svojich poslancov, aby sme rokovali aj po 19. hodine. Ako o takejto závažnej otázke ako nezamestnanosť by sme nemali rokovať v Národnej rade po nociach, ale normálne diskutovať počas pracovného dňa, tak ako to máme v rokovacom poriadku, do 19. hod. Ale chápem, táto diskusia je veľmi citlivá, a preto nechcú, aby sme rokovali vtedy, keď aj občania majú možnosť sledovať túto diskusiu on-line. Ale keby sme urobili jeden odpočet, koľko opatrení prijala vláda na podporu tvorby nových pracovných miest a koľko síl a energie vyvinula na to, aby vytvorila priestor pre svojich sponzorov a finančné skupiny napojené na túto vládu, tak by sme sa dopátrali veľmi rýchlo k tomu, že finančné skupiny a ich zabezpečenie je oveľa väčšou prioritou ako tvorba pracovných miest. Či už rozdanie tých 120 mil. euro len na udržanie pracovných príležitostí, či už riešenie ostatných finančných skupín, ktoré my sme mali možnosť tu aj skráteným konaním dostať zákony, vrátane zákona o verejnom obstarávaní. Ďakujem.
Dostál, Ondrej, poslanec NR SR (2020-03-24):
Vážený pán predsedajúci, vážená pani ministerka, kolegyne, kolegovia, dovoľte, aby som podľa § 73 ods. 1 zákona o rokovacom poriadku vystúpil v prvom čítaní ako spravodajca k uvedenému vládnemu návrhu. Vládny návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby vládny návrh zákona prerokoval ústavnoprávny výbor a výbor pre hospodárske záležitosti. Za gestorský výbor navrhol ústavnoprávny výbor. Zo znenia návrhu zákona je zrejmý účel navrhovanej úpravy. Ako spravodajca odporúčam, aby sa Národná rada po všeobecnej rozprave uzniesla na tom, že vládny návrh zákona prerokuje v druhom čítaní. Odporúčam zároveň vládny návrh zákona prideliť výborom vrátane určenia gestorského výboru v zmysle uvedeného rozhodnutia predsedu Národnej rady a zároveň ako spravodajca navrhujem, aby uvedený návrh zákona prerokovali výbory ihneď. Pán predsedajúci, otvorte, prosím, všeobecnú rozpravu, do ktorej sa hlásim ako prvý.
Ďuriš Nicholsonová, Lucia, podpredsedníčka NR SR (2017-03-30):
(Odkašľanie si ako reakcia na slová ministra.) Pani poslankyňa Macháčková sa pýta: „Občan zo Spiša“, občan zo Spiša sa pýta v zastúpení pani poslankyne Macháčkovej, aby sme v tom mali jasno, „v regionálnych novinách zvykneme uverejňovať aj články v nárečí, ktorým ľudia u nás bežne hovoria. Prišlo nám ale z ministerstva pokarhanie, vraj máme prestať písať v tomto nárečí, lebo je to protiprávne a môžme za to dostať pokutu. Nemyslíte si, že ide o nezmyselné pokarhanie, keďže sa my takto snažíme uchovávať jazyk našich predkov?“ Nech sa páči, pán minister.
Lipšic, Daniel, poslanec NR SR (2013-09-11):
Ďakujem veľmi pekne. Vážený pán predseda, vážený pán minister, milé kolegyne, vážení kolegovia, keď sme tu v decembri rokovali o tomto istom zákone, o novele zákona, tak som označil tento zákon ako lex Penta. Bol to zákon, ktorý bol šitý pre jednu finančnú skupinu, pre jedno PPC-éčko v Bratislave, a nakoniec inkriminované body museli byť pod tlakom verejnosti z návrhu vypustené. Lebo ten zákon nebol obhájiteľný. Moja otázka znie, koho zákony vláda do Národnej rady predkladá? A či vláda predkladá do parlamentu zákony, na ktorých sa slobodne uznáša, alebo zákony, ktoré jej nadiktujú konkrétni oligarchovia? Moja otázka aj na vás, pán minister, znie... (Ruch v sále. Prerušenie vystúpenia predsedajúcim.)
M. Hort, podpredseda NR SR: (2009-02-10):
S faktickými poznámkami na vystúpenie pani poslankyne Sabolovej sa prihlásili pán poslanec Alexander Slafkovský, ďalej, pán poslanec Jozef Halecký. Uzatváram možnosť prihlásiť sa s faktickou poznámkou. A slovo má pán poslanec Alexander Slafkovský. Nech sa páči.
Grendel, Gábor, podpredseda NR SR (2020-03-25):
Ďakujem. Končím možnosť prihlásiť sa s faktickými poznámkami. Ako prvý pán poslanec Beluský.
Hort, Milan, podpredseda NR SR (2010-10-19):
Ďakujem, pán spravodajca. Zaujmite miesto určené pre spravodajcu, otváram všeobecnú rozpravu. Do rozpravy som nedostal žiadnu písomnú prihlášku, a tak sa pýtam, kto sa chce prihlásiť do rozpravy ústne? Pani poslankyňa Magda Košútová. Ďalej Alexander Slafkovský, uzatváram možnosť prihlásiť sa do rozpravy ústne. Slovo má pani poslankyňa Magda Košútová, nech sa páči.
Kleinert, Dana, poslankyňa NR SR (2024-01-12):
Ďakujem, Oskar, moja reakcia je na to, ako jasne ukazuješ ty, ale aj celá opozícia, ako sú všetky reči o potrebe skráteného legislatívneho konania bezobsažné, pokiaľ rovno nie je lepšie povedať, že klamlivé. Mne je vždy veľmi smutno, napríklad aj pri tomto kompetenčnom zákone, že sú tam aj témy, ktoré by sa dali dobre, kvalitne a v prospech ľudí naozaj poctivo riešiť, ale táto vláda nič. Ten problém je totižto v ich cynizme, v ich vlastnom egoizme, momentálne tých najvyšších a v radostnej obskúrnej lojalite nových politikov a političiek k týmto politikom, pretože im je táto vláda výťahom aspoň k nejakej moci. Preto im je fakt, že tu rôznymi návrhmi búrajú samotnú demokraciu, dosť ukradnutý. Taký Fico si revolúciu v ´89. podľa jeho slov, ako vieme, ani nevšimol. Nejaká budúcnosť nielen detí, ale aj staršej generácie, nás všetkých, ich vôbec, ale vôbec netrápi. Ono tá demokracia a jej princípy, kde koalícia musí rešpektovať opozíciu, je im vlastne celkovo tak dosť na príťaž. Aj tak už teraz na slovo poslúchajú svojho šéfa, takže všetko ostatné, nebodaj nejaký rešpekt k odbornosti, k názoru relevantných inštitúcií či k procesom alebo rešpekt k opozícii, ten už je ako pre nich fakt otravný. Ale ľudia z koalície, je tu jeden zaujímavý fakt, vy ste sa naozaj prerátali v podceňovaní ľudí. Mali sme tu možnosť vidieť aj včera na slovenských námestiach, kde sa zišlo okolo 35-tisíc ľudí, ktorí si naozaj neželajú nielenže neodborné, ale najmä diktátorské praktiky nimi platených zástupcov a zástupkýň. Tak už skúste reflektovať, že nemôžete mať všetko. Ďakujem. (Potlesk.)
Viskupič, Marián, poslanec NR SR (2020-07-15):
Ďakujem pekne za slovo. Skúsim na pána Suju, zákaz, sprísnenie, spomínal som oba, oba termíny. Každopádne ani aktuálny zákon nezakazuje mať rodinu. Kvôli tomu, aby sme mali rodiny, nemusíme meniť zákon. Pán poslanec Taraba, skúsme sa teda zamyslieť, prečo máme tak málo detí, prečo teda tí rodičia nechceli, aby sa narodili, prečo, prečo ľudia nechcú mať deti. Toto riešme a hľadajme spoločne všetci tú cestu, aby ľudia chceli mať deti a aby ich mali a aby sme to podporovali. Pán kolega Stančík, ďakujem pekne. Pán kolega Mizík, viete, prečo by ľudia odišli? Poviem vám, spomeňme si všetci, niektorí sme mladí boli dávnejšie, niektorí sú mladí teraz, pre mladého človeka je tou prvou a najcennejšou hodnotou sloboda. Všetci sme chceli, keď sme boli mladí, odísť z neslobodnej krajiny, to je ten dôvod, prečo by ľudia, mladí ľudia chceli odísť, ak sa naša krajina posunie k menej slobodnej krajine. Pán poslanec Schlosár, len veľmi jednoducho. Dôležitý je každý jeden život, aj tie, čo rátate vy, aj tie, čo som rátal ja. Každého jedného života je škoda, ak sa, ak sa proste skončí. Pán kolega Baránik, ďakujem pekne. Presne toto bolo dobre povedané. Aktuálny zákon je časom preverená rovnováha. Tá, tá krehká rovnováha, ktorá funguje. A funguje, fakt funguje. To znamená, je najlepšie riešenie nemeniť to, čo funguje. Pani kolegynka Brisudová, veľmi pekne ďakujem. Úplne súhlasím s tým, čo ste povedali. Ďakujem. Aha, ešte, ešte, áno, ešte mám desať sekúnd. Pán kolega Kuriak, ja si myslím, že sa zhodneme ešte viac, než sa nám zdá, aj keď sme na oboch stranách spektre, či liberálne, alebo, alebo teda konzervatívne. Obaja máme naše deti za to najcennejšie, čo máme, a obaja robí... (Prerušenie vystúpenia časomerom.)
Sulík, Richard, predseda NR SR (2011-09-13):
Pán poslanec Richter.
Danko, Andrej, predseda NR SR (2019-12-03):
O návrhu spravodajcu dávam hlasovať. Prosím, prezentujme sa a hlasujeme. (Hlasovanie.) Prítomných 142 poslancov, za 73, proti 42, zdržalo sa 20, nehlasovali 7. Konštatujem, že sme návrh schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Pýtam sa, či sa niekto hlási do rozpravy. Ak nie, vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Hrušovský, Pavol, podpredseda NR SR (2010-10-15):
Hlasujeme, páni poslanci. (Hlasovanie.) 140 prítomných, 74 za návrh, 52 proti, 13 sa zdržalo, 1 nehlasoval. Návrh sme schválili. Ďalší návrh.
Sulík, Richard, predseda NR SR (2011-07-07):
Ďakujem za tento tip. Ďakujem za dobrú radu. A nech sa páči, keby ste prešli k veci.
Csicsai, Gabriel, poslanec NR SR (2014-05-13):
Ďakujem. Len krátku poznámku. Trošku ma mrzí, že si nasadol na ten vlak, čo je, myslím si, že vedie do nie veľmi dobrého smeru. Totižto princíp je ten, o čom sa bavíme, že dajme pôdu slovenským poľnohospodárom, že nech ju kúpia. A myslím si, že to je, to je, to smeruje do záhuby. Neni podstatné, že kto vlastní tú pôdu, ale je podstatné, že kto na tom môže robiť a za akých podmienok. Aby som to zjednodušil: Prenajmem, čo ja viem, nákladné auto a vozím nejaký tovar. To je podstatné, aby tie ceny, za koľko prenajmem tú pôdu, aby som mal k tomu prístup, a za akú dobu, aby som mohol investovať alebo pracovať dlhodobo. To je podstatné. Hnať slovenských poľnohospodárov do toho, aby skupovali pôdu za každú cenu, čo sa vlastne deje teraz, vedie dlhodobo do záhuby. Totižto tie peniaze, áno, budú chýbať z ďalších inovácií, z ďalších produkčných záležitostí. Totižto nikto dneska z poľnohospodárov, kto robí len čisto poľnohospodársku prácu a žije z toho, nedokáže vygazdovať cenu, aby dokázal skúpiť také veľké množstvá pôdy alebo proste zastavil svoj podnik. Ja si myslím, že cestou má byť nie skupovanie alebo natlačenie, že kúpte si tú pôdu, ale zastabilizovanie pravidiel, regulácia, že kto sa môže dostať k pôde, za akých podmienok, za akú cenu a čo tam vlastne na tej pôde musí robiť. Samozrejme, produkovať, životné prostredie, zamestnanosť, jedno s druhým.
V. Jasaň, poslanec: (2009-10-21):
Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že uvedený návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky z 2. októbra 2009 č. 1275 a podľa § 71 rokovacieho poriadku Národnej rady Slovenskej republiky navrhujem, aby vládny návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre zdravotníctvo, Výbor Národnej rady Slovenskej republiky pre ľudské práva, národnosti a postavenie žien a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre obranu a bezpečnosť. Odporúčam, aby predmetný návrh zákona prerokovali výbory v lehote do 30. novembra 2009 a gestorský výbor do 1. decembra 2009. Ďakujem, pán podpredseda.
M. Číž, podpredseda NR SR: (2009-04-21):
(Hlasovanie.) Prítomných 139 poslancov, za návrh 59 poslancov, proti 62 poslancov, zdržalo sa 17 poslancov, nehlasoval 1 poslanec. Konštatujem, že Národná rada nebude pokračovať v rokovaní o tomto návrhu zákona. Ďakujem spravodajkyni. Teraz budeme hlasovať v prvom čítaní o návrhu poslanca Národnej rady Slovenskej republiky Ivana Štefanca na vydanie zákona, ktorým sa mení zákon č. 595/2003 Z. z. o dani z príjmov v znení neskorších predpisov (tlač 1037). Spravodajcom bude poslanec Jozef Mikuš z výboru pre financie, rozpočet a menu. Máte slovo, pán poslanec.
Hlina, Alojz, poslanec NR SR (2015-04-22):
Ďakujem veľmi pekne. Prídem až na rad zajtra, tak si spravím také malé promo na moje vystúpenie. Prosím vás, čo my robíme? Tento návrh, čo je tu, to je na úrovni vlastizrady. Ja vám poviem len jednu, jednu vec vám vytiahnem, dobre? Z toho celého vám jednu vec vytiahnem. Prosím vás pekne, v pôvodom návrhu, vládny návrh, samozrejme, v pôvodnom návrhu bolo, že môžu vybrať z toho účelovo viazaného fondu, ktorý bol určený na stabilizáciu sektoru a na fond ochranu vkladov, môžu sa vybrať peniaze a použiť na dofinancovanie právnických osôb, založený na podporu podnikateľského prostredia Slovenskej republiky. V zásade asi tých nie je veľa a jedna z nich bola tá štátna rozvojová. Viete, čo je v tom druhom návrhu? V tom druhom návrhu je napísané, že tieto finančné aktíva možno použiť aj na posilnenie vlastných finančných zdrojov právnických osôb so 100-percentnou majetkovou účasťou štátu a rozhodnúť o použití rozhoduje vláda. Prosím vás, to je SPP. To je Železničná spoločnosť. Vy pod rúškom toho, že riešime Váhostav, vy dostávate do zákona ustanovenie, vy si rozväzujete ruky nad pol miliardou, výhľadovo miliardou eur. Rozväzujete si ruky a môžete ich použiť pre firmy, ktoré sú so 100-percentnou účasťou štátu. To znamená, vy pred voľbami, keď bude Železničnej spoločnosti už chýbať na tie vaše vlaky zadarmo, vy ste ochotní sem, nie, vy tu už sem nemusíte prísť, vláda presunie 150 mil. eur do Železničnej spoločnosti a tu, keby to náhodou niekto interpeloval, tak vy poviete, že to je potrebné, že to je potrebné. Naozaj, ľudia, toto je vlastizrada. Toto, čo doniesli, je vlasti zrada. Toto, len jedno ustanovenie som vám doniesol. Ja sa vám pokúsim zajtra povedať, že za touto peknou fasádou je zločin. Za touto peknou fasádou, ktorá vykazuje znaky, že to je nejaká politická strana, že to je nejaká exekutíva, je čistý praprostý zločin.
Hrnčiar, Andrej, podpredseda NR SR (2017-04-05):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť ústne. Končím možnosť nahlásiť sa rozpravy. Nech sa páči, pán poslanec Mihál.
Burian, Jozef, poslanec NR SR (2016-05-19):
Ďakujem pekne, pani predsedajúca. Vážený pán poslanec Mihál, myslím si, že budem mať dve minúty, to je veľmi krátky čas. A myslím, že veľmi šikovne bolo využité to, že proste môže niekto vystupovať, ale skúsim len veľmi, veľmi krátko vystupovať. Pokiaľ sa týka užívateľskej firmy, tých zamestnancov, problém je to na Slovensku, že agentúry dočasného zamestnávania idú na výberové konania, na tom výberovom konaní jednoducho podliezavajú cenami, ktoré nie sú štandardné, dokonca na úrovni cien pracovníkov kmeňových. Ja súhlasím s administratívou, so všetkým, keď ja som vo vystúpení hovoril práve o tej flexibilite, že to je dobré, že je to výhodné na určitý čas a na určité riešenie. Ale to, že má byť praxou na Slovensku, že títo ľudia sú nástrojom v rukách ADZ-tiek, jednoducho nie je dobrý štandard. A nie je dobrý štandard to, že aj tí užívateľskí zamestnávatelia by si mali brať nejaký čas zodpovednosti za to, pokiaľ sa nebude štandardizovať na Slovensku systém tak, ako je bežne v zahraničí, že ADZ-ky sú drahšie. A už zo systému filozofie sú drahšie ako zamestnanec normálny, ktorý je kmeňovým zamestnancom, to je fakt, ale, bohužiaľ, na Slovensku je prax, že sa podhadzujú cenami pod úroveň tejto mzdy. Čiže musia nájsť spôsob, akým spôsobom obísť tento systém. A ak dovolíme to, tak dovolíme to, že bude to tak, ako je to dnes alebo ako to bolo aj za vašej éry. Pokiaľ sa týka, a teraz už len poviem asi veľmi krátko, mňa dosť prekvapilo, čo bolo na záver toho vášho vystúpenia povedané, že ste za nie vyvážený, ale malo by to byť v záujme toho zamestnanca, teda ten Zákonník práce, o ktorom hovoríte vy. Ale všetky tieto zákony sú opačne postavené. Veď vy všetko postavíte proti zamestnancovi. Takže ja nerozumiem, to je troška... (Prerušenie vystúpenia časomerom.)
Šebej, František, poslanec NR SR (2010-08-05):
Ďakujem, pán predsedajúci. Pani poslankyňa Tomanová, nie som schopný komentovať presne obsah vášho prejavu, pretože sa v mojich ušiach menil na nejakú socialistickú hmlu, ale okomentujem niečo iného. Ako zločin ste označili znižovanie korporativistických prvkov v štáte a tripartitu. Tak ja poviem niečo z dejín týchto politologických termínov. Slovo tripartita, aj celý princíp, vymyslel Mussoliniho minister Alfredo Rocca. Mussoliniho štát podobne ako Salazarov štát v Portugalsku bol korporativistický štát, čo je v priamom protiklade so slobodnou demokraciou. V korporativistickom štáte každý niekam patrí a všemocný štát spolu s korporáciou zamestnávateľov a korporáciou zamestnaných, teda absolútne nelegitímnymi a nevolenými inštitúciami, rozhoduje o všetkom. Korporativistické prvky sú znečistením demokratického štátu napriek tomu, že všelikde v Európe sa dajú nájsť. A naozaj ak nám záleží na tom, aby táto spoločnosť bola slobodná a demokratická, tak nie že treba znížiť ich pomer, ale treba ich odstrániť úplne. Ďakujem.
Hort, Milan, podpredseda NR SR (2011-05-19):
Ďalší s faktickou poznámkou, pán poslanec Peter Šuca, nech sa páči.
P. Paška, predseda NR SR: (2007-09-04):
Pán minister, máte slovo. Nech sa páči.
Bugár, Béla, podpredseda NR SR (2019-10-15):
Nech sa páči, prezentujme sa a hlasujme. (Hlasovanie.) Prítomných 134, za 127, zdržalo sa 7 poslancov. Konštatujem, že uznesenie sme schválili. Páni poslanci, prosím o väčší kľud. A medzitým dovoľte, aby som privítal na balkóne ďalšiu várku mestských policajtov. Buďte vítaní v Národnej rade! (Potlesk.) Prosím teraz pána poslanca Bučeka, aby uviedol hlasovanie v prvom čítaní o vládnom návrhu zákona, ktorým sa mení a dopĺňa zákon č. 321/2002 Z. z. o ozbrojených silách (tlač 1682). (Hlasovanie o vládnom návrhu zákona, ktorým sa mení a dopĺňa zákon č. 321/2002 Z. z. o ozbrojených silách Slovenskej republiky v znení neskorších predpisov a ktorým sa menia a dopĺňajú niektoré zákony , tlač 1682.)
Vaľová, Jana, poslankyňa NR SR (2013-02-05):
Prosím, pán predseda, dajte hlasovať o postúpení návrhu zákona do druhého čítania.
Pellegrini, Peter, predseda NR SR (2024-01-08):
Pán poslanec Sabo.
Pročko, Jozef, poslanec NR SR (2021-10-20):
Milé kolegyne, milí kolegovia, aj keď je nás tu teda tak poskromne, tento zákon je veľmi dobrý a veľmi naozaj ľudský, pretože z vlastného životné... z vlastnej životnej skúsenosti viem, že toto pomôže zdravotne oslabeným a postihnutým byť na úrovni nás zdravých. Pätnásť rokov organizujem v mojej rodnej obci také jedno motorkárske podujatie, kde chodia aj zdravotne oslabení vozičkári, a takýto vozičkár si nemôže spraviť vodičský preukaz na motorku, sami dobre viete, že to je jednoducho nemožné, ale môžeme umožniť takýmto ľuďom, aby mali rovnaký pocit ako ostatní z jazdy na takýchto vozidlách tým, že im umožníme týmto zákonom byť rovnoprávni a budú môcť si zajazdiť na tej trojkolke a mať pocit, naozaj že jazdia tak ako my. Takže vás poprosím o podporu tohoto zákona a je to len a len dobrá vec. Ďakujem veľmi pekne.
Hort, Milan, podpredseda NR SR (2011-10-11):
Ďakujem pekne, pán spravodajca. Otváram rozpravu o tomto bode programu. Chcem vás informovať, že som dostal písomnou formou za poslanecké kluby prihlášky týchto pánov poslancov: za poslanecký klub SDKÚ – DS Ivan Štefanec, za poslanecký klub MOST – HÍD pán poslanec László Solymos a za poslanecký klub Slovenskej národnej strany pán poslanec Rafael Rafaj a za poslanecký klub KDH pán podpredseda parlamentu Pavol Hrušovský. Ďalej sa prihlásili do rozpravy písomne pán poslanec Július Brocka a pán poslanec Stanislav Janiš. Po ich vystúpení potom bude možnosť prihlásiť sa do rozpravy prípadne ústnou formou. Súčasne vás chcem informovať, že v súlade s § 28 sa mi nahlásili prednostne títo páni poslanci a členovia vlády: ako prvý pán predseda parlamentu Richard Sulík, ďalej pani premiérka Iveta Radičová, pán minister zahraničných vecí Mikuláš Dzurinda. A po nich potom budú nasledovať poslanci, tak ako som ich čítal za poslanecké kluby. Pán predseda, nech sa páči, máte priestor na vaše vystúpenie v rozprave.
Horváth, Zoltán, poslanec NR SR (2010-12-02):
Schváliť.
P. Hrušovský, predseda NR SR: (2003-09-24):
Odporúčam, aby sme teraz prerušili rokovanie a umožnili poslaneckým klubom, aby sa oboznámili s pozmeňujúcimi návrhmi, vyjadrili stanoviská k jednotlivým pozmeňujúcim návrhom, a primeranú dobu na posúdenie týchto pozmeňujúcich návrhov považujem jednu hodinu. To znamená, že budeme pokračovať o 17.40 hodine hlasovaním o návrhoch k jednotlivým prerokovaným zákonom. (Ruch v sále.) Panie poslankyne, páni poslanci, prerušujem rokovanie do 17.40 hodiny, zároveň chcem poprosiť predsedov poslaneckých klubov strán vládnej koalície, aby sa dostavili na krátku poradu pred záverečným hlasovaním, a to hneď teraz. Prerušujem rokovanie, páni poslanci. Pán poslanec Lintner. Ľ. Lintner, poslanec: Ďakujem za slovo, pán predseda. Chcem vás požiadať, neupozornili ste plénum, popoludní nastala istá situácia v parlamente, jeden z poslancov bol vymenovaný za ministra hospodárstva, čiže bolo by treba, aby zasadol mandátový a imunitný výbor, takže chcem požiadať kolegyne a kolegov z mandátového a imunitného výboru, aby sme sa o 16.50 hodine stretli vo výbore pre verejnú správu. Ďakujem pekne.
Pčolinský, Peter, podpredseda NR SR (2023-06-15):
Prezentujeme sa a hlasujeme. (Hlasovanie.) Prítomných 133, za 93, proti 6, zdržalo sa 34. Uvedený návrh sme schválili. Nasledovať bude prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 369/1990 Z. z. o obecnom zriadení, tlač 1693, bod 40 schváleného programu. Poprosím spravodajcu pána poslanca Petra Dobeša, aby hlasovanie uviedol. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov a ktorým sa menia a dopĺňajú niektoré zákony , tlač 1693.)
Suja, Miroslav, poslanec NR SR (2023-03-21):
Ďakujem za slovo. Mne sa ten návrh zákona páči, povedzme si na rovinu, čím ďalej tie ceny idú hore, vyššie stúpajú, roky to nie je zmenené a pravidelne sa s týmto stretávame, že to je problém, veľakrát nás na to upozorňujú, či už podnikatelia, ale aj zákazníci, že sú takto obmedzovaní, musia potom ísť vkladať peniaze na účet a podobne, lebo niektoré firmy neprijmú od nich takú hotovosť, takže za mňa áno.
Zmajkovičová, Renáta, podpredsedníčka NR SR (2012-07-25):
S faktickými poznámkami nie sú žiadni poslanci. Uzatváram možnosť prihlásiť sa s faktickými poznámkami. Keďže pán poslanec Huba bol posledným a jediným, ktorý chcel vystúpiť v rozprave, vyhlasujem všeobecnú rozpravu za skončenú. Pán minister, chcete zaujať stanovisko? Nech sa páči.
Paška, Pavol, predseda NR SR (2014-09-23):
(Zaznievanie gongu.) Pekné predpoludnie, vážené panie poslankyne, vážení páni poslanci, budeme pokračovať v hlasovaní hlasovaním o prerokovaných bodoch programu, ešte predtým, registrujem, pán poslanec. Ak chcete dať to isté, dám hlasovať o procedurálnom návrhu, o ktorom som nemohol dať vzhľadom na evidentnú neuznášaniaschopnosť. Chcete navrhnúť to isté? Zapnite pána poslanca Kaníka!
Kočiš, Eduard, poslanec NR SR (2021-05-05):
Ďakujem pekne za slovo, pán predsedajúci. Pani kolegyňa, mňa by zaujímalo, koľko je takých žijúcich osôb, koľko je takýchto poberateľov týchto vdovských, vdoveckých a výsluhových dôchodkov, keď sa tu už bavíme o nejakom, nejakom zatiaľ ešte nezregulovanom počte, čiže toto by ma zaujímalo. A v akých výškach sú vlastne tie rozdiely medzi týmito občanmi, ktorí, ktorí boli takto tuná označení, a medzi občanmi, ktorí poberali nejaké iné pracovné pozície. Nastoliť spravodlivosť po tridsiatich rokoch od pádu socialistického zriadenia mi príde také už, neviem, hranie sa s veľmi hlbokou minulosťou. Netvrdím, že je to nejakým spôsobom nejaký výstrel do tmy, alebo nie je to nejaký výstrel mimo terču, no, len mi to príde nejakým spôsobom dosť už pomimo tejto doby. Tvrdíte, že tento zákon nie je aktom pomsty voči ľuďom, ktorí žili v danom období. Ľudia to vnímajú hocijako. Jedni to berú tak, ako ste to odprezentovali vy, že naozaj sa nechcete mstiť, naozaj nechcete týchto ľudí perzekvovať, ale do mailov mi prišli aj práve opačné tieto veci. Čiže hovorím, sú to také dva protipóly, ktoré asi vždy budú medzi sebou nejakým spôsobom zápasiť. Porušovanie základných ľudských práv a slobôd, ja si myslím, že každý jeden režim, každé jedno zriadenie porušuje základné ľudské práva aj slobody, tak ako to bolo po roku ´89, tak ako to bolo trochu neskôr a myslím si, že aj teraz sa podobné veci dejú. Čiže nemusíte so mnou súhlasiť, ale toto je môj názor, že aj v tejto dobe sa vlastne ľudské práva a slobody porušujú. Zverstvá, ktoré boli napáchané na rehoľníkoch a na kňazoch, samozrejme, v 50., 60. rokoch, hlboko to odsudzujem a vždy to odsudzovať budem, pretože sa to týkalo aj priamo mojej rodiny, ale nemôžem odsudzovať ľudí, ktorí v tomto období žili a pracovali. No, ale skúsme niečo s týmto zákonom spraviť spoločne. Ďakujem pekne.
Danko, Andrej, podpredseda NR SR (2023-11-28):
Pani poslankyňa Kolíková, pripraví sa pán poslanec Matovič. Opakujem ešte, o 17.00 hod. je teda poslanecké grémium. (Krátka pauza.) Máte problém s tým, pani poslankyňa? Už to je O. K. Dobre. Nech sa páči.
Chaban, Ivan, poslanec NR SR (2010-12-08):
Ďakujem pekne. Ja liečim závislých dvadsaťpäť rokov, štvrťstoročie sa zaoberám aj gamblermi a chcem upozorniť na dva rôzne prístupy k tomuto problému, ku vzniku, príčinám, ako aj tu sa to ukazuje, represívny prístup možného vzniku závislosti alebo preventívny. Zakazovanie, či u alkoholizmu, ten príklad máme tiež z prijatého zákona, nezmyselného, ochrana mládeže z minulého volebného obdobia, ktorý je nevykonateľný, absolútne nemôže pomôcť k ochrane toho, či naši dorastajúci budú piť, alebo nebudú piť. A tento zákon, ktorý teraz meníme, chápem takisto, že bol to účelový zákon a treba ho zmeniť. Treba ho zmeniť preventívne a systematicky. Zneli tu niektoré mýty, ktoré pán predseda Sulík napravil, a ja to budem dopĺňať. Mýtus je, že trinásť- a polročný pôjde do nejakého kasína do Bratislavy a stane sa gambler. Mýtus je, že v riadenom zariadení, štátom dozorovanom, môže vzniknúť závislosť, pretože sa tam opakovane nedostane takýto človek. V Las Vegas nikoho nepustia takého, že ide von vyžobrať peniaze a potom ide hádzať do rulety, čiže toto je mýtus. Takto sa na to dívať, je zlý prístup. Dobrý prístup je, že zákon treba zásadne preorať a treba zariadenia dať niekde, kde napríklad nie sú spolu účinné dve možné závislosti. Tieto zariadenia nemajú čo hľadať v krčmách, pretože keď alkohol oslabí mozog a kontrolu človeka, tak dochádza k tomu, že aj začne hrať. Čiže my musíme ... (Prerušenie vystúpenia časomerom.)
P. Hrušovský, podpredseda NR SR: (2002-02-01):
(Hlasovanie.) 97 prítomných, 6 za, 70 proti, 19 sa zdržalo, 2 nehlasovali. Návrh sme neschválili. Ďalší návrh.
Fico, Robert, predseda vlády SR (2016-09-22):
Ďakujem pekne. Vážený pán predseda Národnej rady, vážený pán podpredseda, Národná rada, členovia vlády, dovoľte mi, aby som z dnešnej hodiny otázok ospravedlnil neprítomných členov vlády. Neprítomný je minister školstva, vedy, výskumu a športu Peter Plavčan, zastupuje ho minister práce, sociálnych vecí a rodiny Ján Richter. Rovnako je neprítomný minister zdravotníctva Tomáš Drucker, zastupuje ho minister práce Ján Richter. Minister životného prostredia pán Sólymos, zastupuje ho minister dopravy, výstavby a regionálneho rozvoja pán Érsek. Ďalej otázky neboli postavené podpredsedovi vlády pre investície a informatizáciu Petrovi Pellegrinimu ani ministrovi zahraničných vecí Lajčákovi, rovnako otázky neboli na ministra obrany Petra Gajdoša a na ministerku pôdohospodárstva a rozvoja vidieka Gabrielu Matečnú. Som pripravený, pán podpredseda Národnej rady, odpovedať na postavené otázky. Ďakujem pekne.
Šimečka, Michal, podpredseda NR SR (2024-01-25):
Ďakujem veľmi pekne. A tým aj vypršal čas a hodina otázok sa skončila. Pokračujeme plynule v rokovaní dvadsiateho tretieho dňa 6. schôdze v prerušenej rozprave v prvom čítaní o vládnom návrhu zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony, tlač č. 106. Prosím ministra spravodlivosti pána Borisa Suska, aby zaujal miesto určené pre navrhovateľov, alebo iného zástupcu, zástupkyňu predkladateľa, je tu pani ministerka kultúry, a rovnako aj pána poslanca spravodajcu z výboru pre verejnú správu a regionálny rozvoj pána Malatinca alebo iného zástupcu tohto výboru, aby zaujal miesto určené pre spravodajcov. Počkáme, kým sa tak stane. (Reakcie z pléna.) No, napísané tu je tlač 106, pán Malatinec, spoločný spravodajca z výboru pre verejnú správu a regionálny rozvoj. Môže dôjsť k chybe, ale my... a to bolo skrátené legislatívne konanie, bol spravodajca... (Reakcia z pléna.) Tiež logicky by mal byť ústavnoprávny, tak v tom prípade, ak je tu niekto z ústavnoprávneho výboru, kto môže zaujať miesto spravodajcu, aby sme mohli začať. Ak nie, tak musíme počkať. (Ruch v sále. Telefonovanie predsedajúceho na internej linke. Krátka pauza.) Dobre, v tom prípade môžme pokračovať. A ako prvá vystúpi v rozprave... Ešte je procedurálny návrh pána poslanca Grendela. Prosím, máte slovo. (Pokračovanie rokovania v prvom čítaní o vládnom návrhu zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony , tlač 106.)
Grendel, Gábor, podpredseda NR SR (2020-04-22):
S ďalšou faktickou pán poslanec Susko.
Kondrót, Maroš, poslanec NR SR (2015-02-04):
Ďakujem pekne, pán predseda. V rozprave vystúpil jeden pán poslanec, nebol predložený žiadny návrh. Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Štefunko, Ivan, poslanec NR SR (2024-01-18):
Ďakujem veľmi pekne. Pán poslanec Bužo, každý vám tu hovorí, že ste mali ľudský a emotívny prejav, ale ja si myslím, že to nebola jeho najdôležitejšia hodnota. Myslím, že ste mali veľmi racionálny prejav, kde ste povedali, čo sú priority dnešnej spoločnosti, ktorá, ktorá sa trápi, ktorá je rozdelená, ktorá má svoje problémy a ktorá čelí neistej budúcnosti, a nielen ako kebyže národnej, ale aj globálnej, klimatickej a tak ďalej. Ja som strašne rád, že je tu minister práce, sociálnych vecí a rodiny, aj bývalý minister práce, sociálnych vecí a rodiny a myslím si, že oni by vo svojich rezortoch vedeli nájsť plno iných vecí, ktoré treba riešiť a na ktoré by sa mala nejakým spôsobom sústrediť energia celej vládnej koalície a všetkých troch, alebo minimálne dvoch racionálnych strán. Ale nie, my tu tri mesiace alebo dva mesiace sa bavíme o niečom, čo nikdy by nemala byť priorita sociálnodemokratických strán, je to úplný nonsens a keby som, keby som toto naozaj ako kebyže napísal niekde ako keby nejaký ako článok do nejakých, do nejakých médií, že vlastne, lebo podľa mňa tí ľudia, ktorí o tom píšu v tom zahraničí, oni si neuvedomujú, že vy samých seba pokladáte za sociálnych demokratov. Oni vás nazývajú populisti, ale vlastne vy samých seba voláte sociálni demokrati a ľavičiari. A ľavičiari majú na programe dňa znižovanie trestov pre organizovaný zločin a nie riešenie problémov, sociálnych problémov rodín, vylúčených komunít, vylúčených komunít, ktoré pochádzajú z východu, skadiaľ obidvaja pochádzame. Skrátka to je reálny život na Slovensku a tomu sa treba venovať, a nie ľudí, ľuďom s drahými autami a Bugatti a neviem čo. (Potlesk.)
Kollár, Jozef, poslanec NR SR (2011-07-06):
Ďakujem pekne. Vážený pán predseda, v rozprave vystúpil jeden poslanec, ktorý nepodal pozmeňujúci a doplňujúci návrh. Preto dajte hlasovať, prosím, o tom, že Národná rada Slovenskej republiky berie na vedomie Správu o stave a vývoji finančného trhu za rok 2010, tlač 423. Ďakujem.
Kollár, Boris, predseda NR SR (2021-10-26):
Nech sa páči.